Θεσσαλονίκη, 19/03/2025

**H Lidl Ελλάς απορροφά τον ΦΠΑ σε επιλεγμένα κατεψυγμένα λαχανικά και ζυμαρικά για τη Σαρακοστή**

**Η εταιρεία συνεχίζει να αποδεικνύει έμπρακτα πως στα καταστήματά της οι καταναλωτές μπορούν να καλύψουν τις ανάγκες τους, χωρίς να κάνουν περικοπές στα ψώνια της εβδομάδας.**

Για ακόμη μία φορά, η **Lidl Ελλάς** κάνει τη διαφορά, μειώνοντας το κόστος της καθημερινής διατροφής των καταναλωτών. Από τις **20 Μαρτίου έως τις 19 Απριλίου 2025**, η εταιρεία προχωρά σε μια σημαντική πρωτοβουλία, **απορροφώντας εξ ολοκλήρου τον ΦΠΑ** σε επιλεγμένα κατεψυγμένα λαχανικά και ζυμαρικά, συμβάλλοντας έμπρακτα στη μείωση των εξόδων των νοικοκυριών σε αυτήν την απαιτητική οικονομικά περίοδο.

Αναγνωρίζοντας τη συνεχιζόμενη πίεση στα εισοδήματα των Ελλήνων καταναλωτών, η **Lidl Ελλάς** προχωρά σε μία ακόμα **ουσιαστική παρέμβαση** που διασφαλίζει πως οι πελάτες της μπορούν να απολαμβάνουν **ποιοτικά προϊόντα στις ήδη χαμηλές τιμές της εταιρείας, χωρίς επιπλέον κόστος ΦΠΑ**.

Η πρωτοβουλία επικεντρώνεται σε σημαντικά προϊόντα της νηστίσιμης διατροφής, τα οποία παρουσιάζουν αυξημένη ζήτηση αυτή την περίοδο. Συγκεκριμένα, οι πελάτες της εταιρείας μπορούν να επιλέξουν ανάμεσα σε **20 προϊόντα**, τα οποία διατίθενται χωρίς επιπλέον χρέωση ΦΠΑ, από τις δημοφιλείς σειρές Vegeterra και Νώμα.

Οι καταναλωτές μπορούν να επισκεφθούν τα καταστήματα **Lidl Ελλάς** και να επωφεληθούν από αυτή την πρωτοβουλία, διατηρώντας ποιότητα και ποικιλία στο σαρακοστιανό τους τραπέζι. Για την **Lidl Ελλάς**, η πρόσβαση σε βασικά είδη διατροφής δεν είναι πολυτέλεια αλλά ανάγκη. Γι’ αυτό και η εταιρεία συνεχίζει να υλοποιεί εμπράκτως δράσεις που ενισχύουν το διαθέσιμο εισόδημα των καταναλωτών και κάνουν τη διαφορά στην καθημερινότητά τους.

**Επισκεφθείτε τη Lidl Ελλάς και στα:**

[**corporate.lidl.gr**](https://corporate.lidl-hellas.gr/)

[**linkedin.com/company/lidl-hellas**](http://www.linkedin.com/company/lidl-hellas)

[**facebook.com/lidlgr**](http://www.facebook.com/lidlgr/)

[**instagram.com/lidl\_hellas**](https://www.instagram.com/lidl_hellas/)

**youtube.com/lidlhellas**

**[tiktok.com/@lidlhellas](https://www.tiktok.com/@lidlhellas?lang=en)**